આ કોઠાસૂઝ એ ઈચ્છાઓનો, લાલસાઓનો, માનવસહજ વૃત્તિઓનો દેવ, કામદેવ, છે. તેના પછી આવે છે મૃત્યુનો, માપણીનો દેવ, યમદેવ. એટલે માપણી પછી આવે, પહેલાં આવે છે આંતરભૂતિ. માપણી આંતરભૂતિનીની પુષ્ટિ કરે છે. એકલા કામદેવ પર બહુ વિશ્વાસ ન કરી શકય, એ તો બેજવાબદાર છે. તેના હાથમાં તો તીર અને કામઠું છે. તે તો જ્યાં જૂઓ ત્યાં પોતાની ઈચ્છાઓનાં તીર જ છોડ્યા કરશે. તેના પર લગામ જોઈએ.એટલે જૂઓ કે યમના હાથમાં એક છેડે ગાળિયાવાળું દોરડું છે, જે લગામનું કામ કરે છે. બહુ વધારે નિયંત્રણો જો મૃત્યુને નોતરી શકે છે, તો બેલગામ વાસનાઓ સર્વથા અરાજકતા ફેલાવી શકે છે. એટલે સવાલ છે આ બન્ને વચ્ચે સંતુલન સ્થાપવાનો, જેમાં માનવ પરિબળની ભૂમિકા બહુ મહત્ત્વની બની રહે છે..